След фурора при младежите Хюнтелар е привлечен от треньора Марко ван Бастен в мъжкия национален отбор още за следващия приятелски мач на 16 август 2006 г. като гост срещу Ирландия. Младият нападател вкарва два гола и асистира за два при победата с 4:0. На Европейското първенство през 2008 г. играе в един мач, срещу Румъния, където вкарва един и подава за втори гол. На Световното първенство през 2010 г. отново е част от отбора, където играе в четири мача и отбелязва един гол срещу Камерун.